Mugimendu-detektagailu

Mugimendu-detektagailuaEuskalterm: [Arkitektura Hiztegia] [2024] edo presentzia-detektagailuaEuskalterm: [Museologia eta Museografia Hiztegia] [2016] mugimendu fisiko bati erantzuten dioten sentsorez hornitutako gailu elektronikoa da. Oro har, segurtasun-sistemetan edo telebista-zirkuitu itxietan egoten dira.

Sistema, besterik gabe, ordenagailu bati konektatutako zaintza-kamera batek osa dezake. Kamera horrek alarma-seinale bat sortzen du, edo sistema alerta-egoeran jartzen du kameraren aurrean zerbait mugitzen denean. Hala ere, sistema hobetzeko, kamera bat baino gehiago, multiplexadoreak eta grabagailu digitalak erabiltzen dira. Gainera, grabazio-espazioa maximizatu egiten da, mugimendua detektatzen denean soilik grabatuz.

Mugimendu-sentsore baterako hainbat aplikazio daude: segurtasuna, entretenimendua, argiztapena, erosotasuna. Adibidez, dendetan sentsoreak izaten dira ate lerragarrietan, eta pertsona bat sartzera edo irtetera doanean detektatzen dituzte sentsoreak, eta, horrela, ateak automatikoki irekitzen dituzte.

Hainbat sentsore mota daude:
 Sentsore aktiboak. Sentsore horiek argia, mikrouhinak edo soinua injektatzen dute ingurumenean, eta ea aldaketarik dagoen detektatzen dute.
 Sentsore pasiboak. Erabilitako alarma eta sentsore asko uhin infragorriak detektatzean oinarritzen dira. Sentsore horiei PIR (infragorrizkoen detektagailu pasiboak) esaten zaie..Ultrasonicand Passive Infrared SensorIntegrationfor Dual TechnologyUser Detection Sensors Sentsore horiek bizidunen gorputzaren tenperatura detektatzen dute.
 Azelerometroak. Azelerometroa transduktore moldakorrenetako bat da, eta ohikoena konpresio bidezko piezoelektrikoa da. Printzipio honetan oinarritzen da: erretikulu kristalino piezoelektriko bat konprimatzen denean, aplikatutako indarrarekiko proportzionala den karga elektrikoa sortzen da.
 Giroskopio mekanikoa. Orientazioa neurtzeko edo mantentzeko gailu bat da. Edozein orientazio har dezakeen disko birakari bat da, eta mugimenduak eragindako kanpo-indarrek aldatzen dute. Lehenengoa 1810ean eraiki zuen Alemanian Johann Gottlieb Friedrich von Bohnenbergerrek, eta 1852an Léon Foucault fisikari frantziarrak giroskopio batek Lurraren errotazioa detekta dezakeela frogatu zuen.

 Erreferentziak 

 Kanpo estekak 

Kategoria:Detektoreak
Kategoria:Segurtasun teknologia
Kategoria:Domotika